Zhantas/Cleaned-Uzbek_Wikipedia huggingface dataset:
Abu Ubayd as-Saqafiy

Abu Ubayd ibn Masʼud ibn Amr ibn Umayr ibn Avf ibn Uqda ibn Gʻayra ibn Avf ibn Saqif as-Saqafiyأسد الغابة، جـ6/ص 201. yoki Abu Ubayd , Roshidun xalifaligi qoʻshini qoʻmondoni. Arabistonning gʻarbiy qismida joylashgan Toif shahridagiMazhar-ul-Haq, A Short History of Islam: From the Rise of Islam to the Fall of Baghdad, 571 A. D. to 1258 A. D., 2nd edition, Bookland, 1977, p. 229. Banu Saqif qabilasiga mansub boʻlgan.

Al-Hiradagi musulmon arablar qoʻmondoni al-Musanno Eronning Mesopotamiya hududidagi sosoniylarga qarshi kurashda yordam soʻrab avval xalifa Abu Bakrga, soʻngra Umarga murojaat qilgan edi. Umar muhojirlar va ansorlar (paygʻambar Muhammadning sahobalari) qatorida boʻlmasa ham, birinchi boʻlib koʻngilli ravishda yordam berishni istagan Abu Ubaydni tanlab, uni al-Musannoga yordamga yubordi. Abu Ubayd oʻzining Saqif qabilasi vakillaridan iborat 1 000 kishilik lashkar tuzdi va shimolga yoʻl olarkan, yoʻlda yana qoʻshimcha kuchlar bilan oʻz safini kengaytirdi. Al-Hiraga yetib borgach, mintaqadagi barcha arab qoʻshinlariga bosh qoʻmondon boʻldi. Birlashgan arab qoʻshinlari al-Hira va Ktesifon oraligʻidagi tekisliklarga bosqinchilik yurishlarini boshladilar. Sosoniylar qoʻshini qoʻmondoni Rustam Farruhzod ularga qarshi Bahman Jadhuyih boshchiligidagi birlashgan qoʻshinni yubordi. Bobil yaqinidagi Furot daryosi boʻyida sodir boʻlgan ushbu jang „Koʻprik jangi“ nomi bilan mashhur. Bu jangda oq rangli fil Abu Ubaydga hujum qilib, xartumi bilan uni otidan tushirib yuborgan. Abu Ubayd filning oyoqlari ostida ezilib halok boʻlgan. Bu holat arab qoʻshinlari orasida vahima uygʻotgan va natijada ular magʻlubiyatga uchragan. Jangda Abu Ubaydning ukasi al-Hakam va oʻgʻli Jabr ham halok boʻlganRichard Nelson Frye, The Cambridge History of Iran: The period from the Arab invasion to the Saljuqs, (Cambridge University Press, 1975), 8-9..

Abu Ubayd inqilobchi Muxtor as-Saqafiyning otasi boʻlib, Muxtor Ikkinchi fitna paytida Karbalo jangi uchun oʻch olish maqsadida Umaviylarga qarshi isyon koʻtargan edi. Abdulloh ibn Umarning xotini Safiya esa Abu Ubaydning qizlaridan boʻlganMuhammad ibn Saad. Kitab al-Tabaqat al-Kabir vol. 8. Translated by Bewley, A. (1995). The Women of Madina. London: Ta-Ha Publishers.. Uning yana bir qizi Joriya Umar ibn Saʼdga turmushga chiqqan.

 

Turkum:Roshidun xalifaligi noiblari
Turkum:Sahobalar
Turkum:634-yilda vafot etganlar
Turkum:Roshidun xalifaligi generallari
Michigan Islom akademiyasi

Michigan Islom akademiyasi (MIA) – Michigan shtatining Ann Arbor shahrida joylashgan bogʻchadan 12-sinfgacha boʻlgan yoshlarga taʼlim beruvchi islomiy xususiy kunduzgi maktabdir"Uniforms ." Michigan Islamic Academy. Retrieved on November 1, 2015. „Our Location 2301 Plymouth Road Ann Arbor MI 48105“. Maktab 1985-yilda ochilgan.

2015-yil holatiga koʻra, maktabda 213 nafar oʻquvchi tahsil olgan. Ulardan 75 nafari Ann Arborda, 52 nafari Ypsilantida, 35 nafari Cantonda, 20 nafari Dearborn atrofida, qolganlari Jackson (4 ta), Westland (4 ta), Dexter (3 ta), Farmington (3 ta), South Lyon (3 ta), Plimut (2 ta) Superior Township (Washtenaw okrugi) (2 ta), Brayton (1 ta), Harper Woods (1 ta), Northville (1 ta), Saline (1 ta), Southfield (1 ta) va Whitmoreda (1 ta) yashagan"MIA Demographic Data " . Michigan Islamic Academy. Retrieved on November 1, 2015..

 Yana qarang 
 Detroit metropolitan hududida Islom

 

 
 Michigan Islom akademiyasi 

Turkum:Michigandagi islom maktablari
Turkum:1985-yilda tashkil etilgan taʼlim muassasalari
Charlotte Islom akademiyasi

Charlotte Islom akademiyasi (C. I. akademiyasi) – Shimoliy Karolina shtatining Charlotte shahrida tashkil etilgan birinchi islomiy muassasa boʻlib, 1998-yilda Charlotte Islom markazi binosida ochilgan.

2001-yil 11-sentabr hujumlaridan soʻng maktabga tahdidli telefon qoʻngʻiroqlari qilingani sababli bir hafta muddatga yopilgan..

2004-yilda maktab diniy taʼlimni boshqarish masalasidagi kelishmovchiliklar tufayli mahalliy Presbyterian cherkoviga tegishli binoga koʻchib oʻtgan. Cherkov ruxsati bilan nasroniy ramzlari olib tashlangan yoki yopib qoʻyilgani presviterianlar orasida bahs-munozaralarga sabab boʻlgan.

Qayta birlashgandan soʻng yangi maktab kengashi nomini Charlotte Islom akademiyasiga oʻzgartirgan. Hozirgi direktor Azim Beg hisoblanadi.

 

 
 Charlotte Islom Akademiyasi veb-sayti

Turkum:Shimoliy Karolinada islom
Turkum:Shimoliy Karolinadagi islom maktablari
Turkum:Charlottedagi maktablar
Turkum:Shimoliy Karolinadagi xususiy yuqori maktablar
Turkum:Shimoliy Karolinadagi xususiy oʻrta maktablar
Turkum:Shimoliy Karolinadagi xususiy boshlangʻich maktablar
Iso ibn Abon

Abu Muso Iso b. Abon hanafiy mazhabiga ergashgan ilk sunniy islom olimlardan biri. Garchi uning birorta asari bugungi kungacha yetib kelmagan boʻlsa-da, hanafiy usul al-fiqh haqidagi qarashlari haqida Al-Jassas kabi ilk hanafiy olimlari tomonidan koʻp iqtibos keltirgan. Abu Hanifaning shogirdi Muhammad ash-Shayboniydan taʼlim olgan Ibn Abonning huquq i borasidagi qarashlarini Abu Hanifaning fikrlarini aks ettiradi deb hisoblash mumkin.

 Biografiyasi 
Ibn Abon dastlab hadis ilmini oʻrgangan va hanafiylar „ahl ar-Raʼy“ deb atagan guruh bilan bogʻliqligi maʼlum emas edi. U Abu Hanifaning asosiy shogirdlaridan biri Muhammad Shayboniydan taʼlim ola boshlagach, qarashlari oʻzgargan. Keyinchalik u Abbosiy shahzodasi al-Maʼmun saroyiga aʼzosiga aylangan va saroydagi boshqa bir olimning fiqhiy qarashlarini tanqid qiluvchi risola yozib, uning iltifotiga sazovor boʻlgan. Keyinchalik Bagʻdod va Basrada qozi boʻlib xizmat qilgan.

 Qarashlari 
Ibn Abonning usul al-fiqh haqidagi qarashlari toʻgʻrisidagi maʼlumotlarning koʻp qismi Abu Bakr al-Jassasning „Al-Usul fi al-Fusul“ kitobida keltirilgan iqtiboslarga asoslanadi. Ibn Abon xabar (hadis rivoyatlari) ni qanchalik mashhur va keng tarqalganiga qarab tasniflash gʻoyasini ilgari surgan. Uning nazariyasiga koʻra, faqat katta guruhlar tomonidan rivoyat qilingan (mutavotir) hadislar toʻliq ishonchli deb hisoblanishi mumkin, chunki bunday hadislarning toʻqima boʻlish ehtimoli juda past. Ibn Abonning fikricha, unchalik keng tarqalmagan hadis rivoyatlari ham fiqhda oʻz oʻrniga ega, biroq ular mutavotir rivoyatlar kabi shubhasiz qabul qilinmaydi.

Ibn Abon, shuningdek, hadis rivoyatlarini Qur’onning tegishli oyatlari bilan solishtirib, hukm qilishni yoqlaydi. U bu masalada oʻz zamondoshi Shofi’iydan sezilarli darajada farq qiladi. Shofi’iy hadisning rivoyat zanjiri kuchli deb topilsa, hadis matnini boshqa tanqid qilish shart emas, deb hisoblagan edi.

 Asarlari 
Al-Jassasga koʻra, Iso ibn Abon toʻrtta asar muallifi boʻlib, ulardan hech biri bugungi kungacha saqlanib qolmagan:

 Al-Hujoj as-Sagʻir
 Al-Hujoj al-Kabir
 Kitob ar-Radd 'ala Bishr al-Marisi (val Shofi’iy) fi’l axbar
 Kitab al-Mujmal val Mufassar
 

Turkum:Hanafiylar
Turkum:9-asr huquqshunoslari
Turkum:9-asr musulmon ulamolari
Toledo Islom akademiyasi

Toledo Islom akademiyasi (TIA) – Ogayo shtatining Toledo shahrida joylashgan PK-12 sinflar uchun xususiy islomiy maktab boʻlib, 1995-yilda Masjid Saad jamgʻarmasi tomonidan asos solingan. Maktab Ogayo taʼlim departamenti va AdvancEd tomonidan akkreditatsiyadan oʻtgan.

Maktabda Common Core Davlat Standartlari asosida kollejga tayyorlovchi dastur qoʻllaniladi, STEM taʼlimiga alohida eʼtibor beriladi. Talabalar ingliz tilidan tashqari arab tilini ikkinchi til sifatida oʻrganadi va Qurʼonni arab tilida oʻrganishadi.

2007-yilda maktab 1995-yil sentyabridan beri dars olib borayotgan Masjid Saad bilan birga Sylvaniadagi sobiq Cathedral of Praise cherkovi binosiga koʻchib oʻtgan. Yangi binoda sport zali, hovli maydonlari va oshxona mavjud edi.

2015-yilda maktabda 183 nafar talaba tahsil olgan boʻlib, ularning 100%i toʻrt yillik taʼlimni tamomlagan va 100% talaba 4 yillik kollejlarga oʻqishga kirgan. Ularning oʻrtacha ACT balli 23.0, oʻrtacha SAT balli esa 2030 boʻlgan.

2020-yil holatiga koʻra, maktab direktori doktor Nabila Gomadir.

 

 
 Rasmiy veb-sayt

Turkum:Ogayoda islom
Turkum:Ogayodagi islom maktablari
Turkum:1995-yilda tashkil etilgan taʼlim muassasalari
Turkum:Ogayodagi xususiy yuqori maktablar
Turkum:Ogayodagi xususiy oʻrta maktablar
Turkum:Ogayodagi xususiy boshlangʻich maktablar
Arfaja

Arfaja ibn Harsama al-BariqiyThe Great Arab Conquests by Hugh Kennedy، , shuningdek, Arfaja al-Bariqiy nomi bilan ham tanilgan, sahoba. Janubi-gʻarbiy Arabistonda yashagan Bariq qabilasining Azd urugʻiga mansub boʻlgan.

Arfaja xalifa Abu Bakr tomonidan paygʻambar Muhammadning vafotidan keyin yuzaga kelgan isyonlarni bostirish uchun yuborilgan oʻn bir harbiy qoʻshinlardan birining qoʻmondonlaridan biri edi. U xalifalik tarixidagi ilk dengiz sarkardalaridan biri sanaladi. Abu Bakr uni Huzayfa ibn Mihson boshchiligidagi boʻlinma bilan birga islomga qarshi chiqqan kuchlarga qarshi jang qilish uchun Ummonga yuborgan. Shuningdek, unga Bahrayn hududidan Azd qabilasiga mansub dengiz kuchlarini boshqarib, sosoniylarning sohilboʻyi bostirib kirishlarini toʻxtatish maqsadida Fors viloyatiga hujum uyushtirish topshirilgan edi. Keyinchalik Arfaja xalifa Umar davrida Mosul hokimi lavozimida ishlaganStudies in early Islamic history،.

 

Turkum:Roshidun xalifaligi noiblari
Turkum:Tugʻilgan yili nomaʼlum boʻlgan kishilar
Turkum:Sahobalar
Turkum:654-yilda vafot etganlar
Turkum:Roshidun xalifaligi admirallari
Turkum:Roshidun xalifaligi generallari
Jelka Glumičić

Jelka Glumičić (1941-yil 11-noyabr – 2020-yil 30-dekabr) – xorvatiyalik inson huquqlari faoli boʻlib, Karlovac inson huquqlari qoʻmitasi (1993-yilda), Ayollar huquqlari qoʻmitasi, Ayollar va bolalar uchun yordam va keksalar uchun boshpana loyihasining asoschisi hisoblanadi. Glumičić 1997-yilda Birlashgan Millatlar qochqinlar agentligi (UNHCR) bilan hamkorlikda 20,000 dan ortiq qochqinlarga yordam koʻrsatgan qochqinlar yordam tashkilotiga asos solgan. Uning faoliyati 1991–1995-yillardagi urush davrida uysiz qolgan, koʻchirilgan shaxslarga va urushdan keyin vataniga qaytganlarga yuridik, gumanitar va psixosotsial yordam koʻrsatishni oʻz ichiga olgan.

2005-yilda u „1000 PeaceWomen“ tashkiloti tomonidan dunyo boʻylab 1000 nafar ayol faollar guruhi bilan birga Tinchlik uchun Nobel mukofotiga nomzod qilib koʻrsatilgan.

 

Turkum:1941-yilda tugʻilganlar
Turkum:2020-yilda vafot etganlar
Turkum:Xorvatiyalik ayollar huquqi himoyachilari
Turkum:Xorvatiyalik inson huquqlari faollari
Turkum:Xorvatiyalik ayol faollar
Turkum:Bolalar huquqi himoyachilari
Huzayfa al-Bariqiy

Huzayfa ibn Mihson al-Bariqiy  – sahoba. Roshidun xalifasi Abu Bakr hukmronligi davrida Ummon noibi boʻlib xizmat qilgan.

 Kelib chiqishi 
Nasabshunoslarning koʻpchiligi turli rivoyatlarda Huzayfaning Azd qabilasidan boʻlganligini tasdiqlaydi. Uning Bariq urugʻiga mansubligi esa Hishom ibn al-Kalbiy, Balozuriy, Yoqut Hamaviy va Ahmad Cavdet posho kabi tarixchilar tomonidan tomonidan taʼkidlangan.

 Ridda urushlari 
632-yil sentyabr oyi oʻrtalarida xalifa Abu Bakr Huzayfa ibn Mihson boshchiligidagi boʻlinmani Ummonga yubordi. Bu yurishning maqsadi Ummonda yuzaga kelgan irtido (islomdan qaytish) harakatlarini bostirish edi. Bu vaqtda Ummonda hukmronlik qilayotgan Azd qabilasi oʻz yetakchisi Laqiyt ibn Molik (asosan „Zu-t-Taj“ – tojli kishi laqabi bilan mashhur) boshchiligida isyon koʻtargan edi. Baʼzi ga koʻra, Laqiyt oʻzini paygʻambar deb ham daʼvo qilgan. Huzayfa Ummon viloyatiga kirib borgan boʻlsa-da, uning qoʻl ostidagi kuchlar Zu-t-Tajga qarshi kurashish uchun yetarli emas edi. Shu sababli Huzayfa yordam kutishga qaror qilib, xalifaga xat yozdi. Shundan soʻng, 632-yil sentyabr oyi oxirlarida xalifa Ikrima ibn Abu Jahlni unga yordamga yubordi. Ikrima Yamomadan Ummon sari yurish qildi. Huzayfa va Ikrimaning birlashgan qoʻshinlari Zu-t-Tajning qal’asi hisoblangan Dibbo hududida 632-yil noyabr oxirida boʻlib oʻtgan Dibba jangida gʻalaba qozondi va Zu-t-Taj oʻldirildi. Shundan soʻng, Huzayfa Ummon hokimi etib tayinlandi va hududda tartib va qonuniylikni tiklash ishlariga kirishdi. Mahalliy boshqaruv ishlari Ikrimaning vazifasi boʻlmaganlifi bois oʻz qoʻshini bilan Dibbo atrofidagi hududlarni boʻysundirishga kirishdi. Bir necha kichik toʻqnashuvlarda Madina hokimiyatiga boʻysunishdan bosh tortayotgan Azd qabilasi qarshiligini bartaraf etdiThe Journal of Oman Studies, Page 100.

 

Turkum:Roshidun xalifaligi noiblari
Turkum:Sahobalar
Dragojla Jarnević

Dragojla Jarnević (shuningdek Jarnjević deb yoziladi) (1812-yil 4-yanvar, Karlovac – 1875-yil 12-mart, Karlovac) – xorvat shoiri va oʻqituvchisi. U Illiriya harakati aʼzosi boʻlib, ayollar huquqlari masalalari haqida yozgani bilan tanilgan. Shuningdek, u Okić qoyasiga (stijena Okića) chiqqani bilan tanilgan dastlabki alpinist va togʻchilardan biri sifatida ham mashxur.

 

 
 Francisca de Haan, Krasimira Daskalova & Anna Loutfi: Markaziy, Sharqiy va Janubi-Sharqiy Evropadagi ayollar harakati va feminizm biografik lugʻati, 19-20-asrlar Markaziy Evropa Universiteti nashriyoti, 2006

Turkum:1812-yilda tugʻilganlar
Turkum:1875-yilda vafot etganlar
Turkum:Avstriya-Vengriyalik shoirlar
Turkum:Avstriya-Vengriyalik alpinistlar
Turkum:Xorvatiyalik ayol shoiralar
Turkum:Xorvatiyalik ayollar huquqlari faollari
Turkum:19-asr xorvat shoirlari
Turkum:Avstriya imperiyasi shoirlari
Abba Bokʼa

Moti Abba Bokʼa – Jimma qiroli (1859 – 1862 yillarda hukmronlik qilgan). Abba Magalning oʻgʻli va Abba Jifar I ning ukasi.

 Hukmronlik 
Jiyani Moti Abba Rebuning oʻgʻli oʻldirilganda goʻdak boʻlgani bois, Abba Boka podshohlikka koʻtarildi. U oʻtmishdoshlari singari emas, balki chin eʼtiqodli moʻmin edi. Abba Boka Jimmada islomni yoyishga bel bogʻladi: koʻplab masjidlar barpo ettirdi hamda oʻz viloyatlarida daʼvat qilish va ilm oʻrgatish uchun bilimdon musulmonlarni safarbar etdi.

Abba Bok’a podshoh boʻlganida juda keksayib qolgan edi va tabiiy sabablar tufayli vafot etdiHerbert S. Lewis, A Galla Monarchy: Jimma Abba Jifar, Ethiopia (Madison, Wisconsin, 1965), p. 43.

 

Turkum:1862-yilda vafot etganlar
Turkum:Tugʻilgan yili nomaʼlum boʻlgan kishilar
Turkum:Gibe qirollari
Al-Hasan ibn Sahl

Al-Hasan ibn Sahl (850/51-yilda vafot etgan) Abbosiylar amaldori va Toʻrtinchi fitna davrida xalifa al-Maʼmunning Iroqdagi noibi.

Hasanning otasi eroniy zardushtiy boʻlib, islom dinini qabul qilgan edi. Hasan akasi va boʻlajak vazir al-Fadl ibn Sahl bilan birga Horun ar-Rashid hukmronligi davrida Barmakiy al-Fadl ibn Yahyo xizmatiga kirganSourdel (1971), pp. 243–244. Toʻrtinchi fitna davrida Maʼmunning oʻgay ukasi al-Aminga qarshi kurashida Hasanga yer soligʻi (xiroj) idorasini nazorat qilish vazifasi topshirilgan.

Maʼmun qoʻshinlari xalifalik poytaxti Bagʻdodni qoʻlga kiritgach, Hasan Iroqni boshqarish uchun gʻarbga joʻnatildi. Maʼmun va Fadl esa Marvda qolishdi. 815-yil boshlarida Kufada Ibn Tabataba va Abulsaraya boshchiligida Zaydiy Aliylar qoʻzgʻoloni boshlanib, tez orada Iroqning janubiy hududlariga yoyildi. Hasan isyonchilarga qarshi kurashni tashkil qila olmadi. Oqibatda, isyonchilar Bagʻdodning oʻziga bevosita tahdid sola boshlashdi. Qobiliyatli sarkarda Harsama ibn A’yonning aralashuvi natijasida qoʻzgʻolon bostirildiKennedy (2004), p. 152. Biroq Fadl va uning atrofidagi xurosonliklarning xalifalikni boshqarishi eski arab zodagonlari orasida kuchli norozilik uygʻotdi. Ular al-Maʼmunga Fadlning oʻrniga arab amirini tayinlashni maslahat berishdi. Al-Hasan va arab zodagonlari oʻrtasidagi dushmanlik quyidagi shiorda aks etgan: „Biz zardushtiy, zardushtiyning oʻgʻli al-Hasan ibn Sahlni qabul qilmaymiz va uni Xurosonga qaytguncha haydab chiqaramiz“. Hasan ibn Sahl turli guruh rahbarlari oʻrtasida hokimiyat taqsimlangan shaharni tark etishga majbur boʻldi. Bir yildan soʻng, ehtimol, shu guruh tomonidan akasi al-Fadl oʻldirilgan boʻlishi mumkinAptin Khanbaghi. The Fire, the Star and the Cross: Minority Religions in Medieval and Early Modern Iran. I. B. Tauris; 22 February 2006. . p. 27.. 817-yil iyulida shaharga Maʼmun oʻz vorisi etib aliylardan biri – Ali ibn Muso ar-Rizoni tanlagani haqidagi xabar yetib kelgach, shahar aholisi al-Maʼmunning amakisi Ibrohim ibn al-Mahdiyni xalifa etib tayinlashga qaror qildiKennedy (2004), pp. 151–153.

818-yilda Fadlning oʻldirilishi va 819-yilda Maʼmunning Bagʻdodga qaytishidan soʻng, Hasan akasining oʻrniga xalifalik vaziri boʻlishi kutilgan edi. Biroq Fadlning oʻlimidan larzaga tushgan Hasan siyosatdan chetlashib, Vosit atrofidagi mulklariga chekinishni maʼqul koʻrdi. Hasan oʻsha yerda 850/851-yilgacha, yaʼni vafot etgunga qadar yashab qoldi. 825-yilda oʻz qizi Buranni (807—884) Maʼmunga nikohlab berdi va kelinning sepi uchun Bagʻdod shahrining janubida joylashgan Qasr al-Hasaniy saroyini inʼom etdi. Shundan soʻng, mazkur saroy xalifaning qarorgohlaridan biriga aylandi.

 

 
 
 

Turkum:8-asrda tugʻilganlar
Turkum:850-yillarda vafot etganlar
Turkum:Iroqning Abbosiy noiblari
Turkum:Toʻrtinchi fitna ishtirokchilari
Turkum:9-asr eroniy kishilari
Turkum:8-asr eroniy kishilari
Turkum:Kufaliklar
Turkum:Zardushtiylikdan islomga oʻtganlar
Turkum:8-asr Abbosiylar xalifaligi kishilari
Turkum:9-asr Abbosiylar xalifaligi kishilari
Kata Pejnović

Kata Pejnović (qizlik familyasi Bogić; 1899-yil 21-mart – 1966) – xorvat-serbiyalik feminist va siyosatchi.

 Hayoti 
Kata Pejnović 1899-yil 21-martda Avstriya-Vengriya imperiyasi tarkibidagi Xorvatiya-Slavoniya Qirolligining Smiljan qishlogʻida kambagʻal oilada tugʻilgan. 1911-yilda boshlangʻich maktabni tamomlagach, oilasiga yordam berish uchun ishlay boshlagan.

Kata Pejnović 1936-yildan mahalliy kommunistik harakatda faol ishtirok eta boshlaydi va 1938-yil 10-aprelda Yugoslaviya Kommunistik partiyasiga qabul qilinadi. 1941-yil aprel oyida Yugoslaviyaning bosqinidan soʻng fashistik Mustaqil Xorvatiya Davlati tuziladi. Xorvat fashistlari 1941-yil iyul oyida uning eri va uch oʻgʻlini oʻldirishgan. 1963-yilda bemor boʻlib qolgan Pejnović uch yildan keyin vafot etgan.

 Faoliyati 
Kommunistik partiyada Pejnović serblar va xorvatlar oʻrtasidagi etnik keskinliklarni kamaytirish va ayollar masalalariga eʼtibor qaratgan. Xorvatiya ayollari orasida antifashistik targʻibotni yoyish uchun u 1942-yil mart oyida partizanlar nazoratidagi Xorvatiyada birinchi ayollar gazetasi – „Kurashdagi ayol“ (Žena u borbi) faoliyatini yoʻlga qoʻygan. Oʻsha yili noyabr oyida u Yugoslaviya xalq ozodligi antifashistik kengashidagi yagona ayol delegat boʻlgan va koʻp oʻtmay Antifashistik ayollar fronti (Antifašistički front žena) raisi etib saylangan. 1948-yilda Xorvatiya Kommunistik partiyasi Markaziy qoʻmitasiga saylangan va bir necha marta Xorvatiya xalq Respublikasi parlamentiga, ikki marta esa Yugoslaviya federal assambleyasida deputat boʻlgan.

 

 
 

Turkum:1899-yilda tugʻilganlar
Turkum:1966-yilda vafot etganlar
Turkum:Xorvatiya serblari
Turkum:Avstriya-Vengriyalik serblar
Turkum:Gabsburglar davri serblari
Turkum:Xorvatiyalik feministlar
Turkum:Xorvatiyalik siyosatchilar
Turkum:Xorvatiyalik ayol faollar
Turkum:Xorvatiyalik ayollar huquqi himoyachilari
Turkum:20-asr xorvat ayol siyosatchilari
Turkum:20-asr xorvat siyosatchilari
Turkum:Sotsialistik feministlar
Turkum:Xalq qahramoni ordeni sohiblari
Abba Gomol

Moti Abba Gomol – Jimma qiroli (1862—1878-yillarda hukmronlik qilgan).

 Hukmronlik 
Abba Gomol Abba Bokʼaning oʻgʻli boʻlgan.

Uning asosiy yutugʻi Jimma qirolligining janubi-sharqiy qismiga aylangan Garo qirolligini zabt etish boʻlganHerbert S. Lewis, A Galla Monarchy: Jimma Abba Jifar, Ethiopia (Madison, Wisconsin, 1965), pp. 43f..
 

Turkum:Oʻlgan yili nomaʼlum boʻlgan kishilar
Turkum:Tugʻilgan yili nomaʼlum boʻlgan kishilar
Turkum:19-asr Afrika monarxlari
Turkum:Gibe qirollari
Abba Rebu

Moti Abba Rebu – Jimma qiroli (1855—1859-yillarda hukmronlik qilgan). U Abbo Jifar I ning oʻgʻli.

Abba Rebu urushqoq podshoh boʻlib, aytishlaricha, zolimlik bilan hukmronlik qilgan. U taxtni egallash uchun oʻzining katta akasi va taxt vorisi Abba Gommolni magʻlub etib, uni Kaffa qirolligiga surgun qilgan. Abba Rebu jangda halok boʻlgan. Bu yo Gomma qirolligi tomonidan, ular Limmu-Ennarea va Gera qirolliklaridan askarlarni kutilmaganda olib kelganlari sababli, yoki oʻz fuqarolarining xoinligi tufayli sodir boʻlganHerbert S. Lewis, A Galla Monarchy: Jimma Abba Jifar, Ethiopia (Madison, Wisconsin, 1965), pp. 42f..

 

Turkum:Oʻlgan yili nomaʼlum boʻlgan kishilar
Turkum:Tugʻilgan yili nomaʼlum boʻlgan kishilar
Turkum:Gibe qirollari
Turkum:Jangda oʻldirilgan monarxlar
Turkum:19-asr Afrika monarxlari
Shaddod ibn Avs

Shaddod ibn Avs  – sahoba va hadis roviyi. Qabri Quddusdagi Bob ar-Rahma qabristonida. U yerda, shuningdek, Uboda ibn as-Somitning ham qabri qoʻyilgan.

 

Turkum:Roshidun xalifaligi noiblari
Turkum:Sahobalar
Turkum:Sahoba hadis roviylari
Stoja Kašiković

Stoja Kašiković (qizlik familyasi Zdjelarević; 1865 – 1927-yildan keyin) – bosniyalik serb feminist, yozuvchi, muharrir va oʻqituvchi.

 Hayoti 
Stoja Kašiković 1865-yilda Usmonli imperiyasining Bosniya eyaleti tarkibidagi Bosanski Novi shahrida tugʻilgan. Uning oilasi haqida juda kam maʼlumot mavjud boʻlib, ehtimol u yoshligida yetim qolgan boʻlishi mumkin. 1879-yilda, Bosniya eyaleti Avstriya-Vengriya imperiyasi tomonidan bosib olinganidan bir yil oʻtgach, u Sarayevodagi Paulina Irby tomonidan asos solingan Bosniyadagi yagona qizlar maktabida oʻqishni boshlagan. 1886-yilga kelib toʻrt yillik boshlangʻich taʼlimni tamomlab, oʻqituvchi boʻlish uchun malaka oshirgan. Oʻsha yili u Miss Irby maktabida oʻqituvchi boʻlgan Nikola T. Kašikovićga turmushga chiqqan. Ularning uch oʻgʻil va bir qizi bor edi. 1900-yillarning oxirlarida Stoja oʻzi ham Miss Irby maktabida dars bergan. Birinchi jahon urushi davrida Avstriya-Vengriya hukumati 1917-1918-yillarda Stoja, Nikola va ularning bir oʻgʻlini vatanga xiyonatda ayblagan, biroq 1918-yil oxirida Avstriya-Vengriya imperiyasi qulashi va Bosniyaning Serblar, Xorvatlar va Slovenlar Qirolligi (keyinchalik Yugoslaviya) tarkibiga kirishi bilan bu ayblovlar bekor qilindi. Urushdan keyingi hayoti haqida, 1927-yilda eri vafot etgach nafaqaga chiqqanidan boshqa hech narsa maʼlum emasZdero, pp. 241–42.

 Faoliyati 
1885-yilda Nikola Kašiković va uchta boshqa oʻqituvchi adabiy jurnal Bosanska vila („Bosniya nimfasi“) ga asos solishgan. Ikki yildan soʻng Nikola bosh muharrir boʻlgan. 1891-yilda u kasal boʻlib qolgach, Stoja vaqtincha bosh muharrir lavozimini egallagan va Nikola tuzalgach ham jurnalni tahrirlashda ishtirok etgan, baʼzan maqolalar ham yozgan. 1910-yilda jurnalning 25 yilligi munosabati bilan ikkala Kašiković ham Serbiya Qirolligi va Chernogoriya Qirolligi tomonidan mukofotlanganZdero, p. 242.

 

 
 

Category:1865-yilda tugʻilganlar
Category:Bosniya va Gertsegovinalik feministlar
Category:Bosniya va Gertsegovinalik oʻqituvchilar
Category:Bosniya va Gertsegovinalik jurnal muharrirlari
Category:Ayol jurnal muharrirlari
Category:Usmonli imperiyasi fuqarolari
Category:Avstriya-Vengriyalik yozuvchilar
Eni Çobani

Eni Çobani (1972-yil 27-mayda tugʻilgan) – albaniyalik huquqshunos va teleboshlovchi. U 2011-yildan beri „E Diela Shqiptare“ dasturining „Shihemi ne gjyq“ (Sudda koʻrishamiz) boʻlimini olib borishi bilan mashhur.

Eni Çobani Tiranada tugʻilgan. Oliy maʼlumotni tamomlagach, u darhol Tirana universiteti Huquq fakultetining Davlat huquqi kafedrasida oʻqituvchi etib tayinlangan.

Eni Çobani 2011-yildan beri Tv Klan telekanalidagi „E Diela Shqiptare“ dasturidagi „Shihemi ne gjyq“ boʻlimida odamlarning nizolarini va muammolarini hal qilishi bilan tanilgan.

U 1997-yilda Avenir Shehuga turmushga chiqqan. Ularning bir oʻgʻli bor.

 

Turkum:20-asr albaniyalik huquqshunoslari
Turkum:Albaniyalik teleboshlovchilar
Turkum:1972-yilda tugʻilganlar
Turkum:Albaniyalik inson huquqlari himoyachilari
Turkum:Tirana universiteti oʻqituvchilari
Diana Çuli

Diana Çuli (talaffuzi: Chu-li) (1951-yil 13-aprel, Tiranada tugʻilgan) – albaniyalik yozuvchi, jurnalist va siyosatchi. U 1973-yilda Tirana universiteti Falsafa fakultetini tamomlagan. Keyin Drita va fransuz tilidagi Les lettres albanaises jurnallarining tahririyatlarida ishlagan. 1990-yilda demokratik muxolifatga qoʻshilib, Mustaqil ayollar forumi rahbari boʻlgan, keyin esa Albaniya Sotsial-demokratik partiyasiga qoʻshilgan.

2006-yildan beri u Albaniyaning Yevropa Kengashi parlament assambleyasidagi vakili hisoblanadi. Albaniyada u ayollar huquqlari, ayniqsa fohishalikka majburlangan ayollar huquqlari uchun kurash olib bormoqda. 2004-yilda u Albaniya ayollar federatsiyasi raisi boʻlgan.

1970-yillarning oxirida u birinchi qisqa hikoyasi Ndërgjegja (Vijdon)ni nashr ettirgan. Sakkizta roman muallifi boʻlib, Hije që mbeten pas (1985), Rrethi i kujtesës (1987)
va Bregu i ashpër (1988) kabi filmlar uchun ssenariylar yozgan.

 Tanlangan asarlari 
 1980: Jehonat e jetës
 1983: Zëri i largët
 1986: Dreri i trotuareve
 1992: Rekuiem
 1993: … dhe nata u nda në mes
 2000: Diell në mesnatë
 2006: Engjëj të armatosur
 2009: Gruaja na kafe
 2011: Hoteli i drunjtë

 

Turkum:1951-yilda tugʻilganlar
Turkum:Albaniyalik jurnalistlar
Turkum:Albaniyalik ayol jurnalistlar
Turkum:Albaniyalik ayol yozuvchilar
Turkum:Albaniyalik ayol faollar
Turkum:Albaniyalik inson huquqlari himoyachilari
Turkum:Albaniyalik qisqa hikoyalar mualliflari
Turkum:Tirana universiteti bitiruvchilari
Turkum:Albaniyalik ateistlar
Muhammad ibn Abu Huzayfa

Muhammad ibn Abu Huzayfa  – Abu Huzayfa ibn Utba va Sahla binti Suhaylning oʻgʻli. Otasining asl ismi Utba ibn Robi’a boʻlgan. Utba Solim Mavlo Abu Huzayfani oʻgʻil qilib asrab olgan, shu sababli Muhammad ibn Abu Huzayfa va Solim Mavlo Abu Huzayfa aka-uka hisoblanadi.

Utbaning qizi Hind bint Utba Abu Sufyonning rafiqasi, Muoviya ibn Abu Sufyonning onasi boʻlgan. Muhammad ibn Abu Huzayfa esa Muoviyaning togʻasidir. Utba islomga qarshi dastlabki muxoliflardan biri edi. Abu Huzayfa rafiqasi Sohila bilan birga Habashistonga (Abyssiniya) hijrat qilgan. Habashistonda Usmon ibn Affon bilan yaqin hamkorlikda faoliyat yuritgan. Muhammad ibn Abu Huzayfa aynan Habashistonda paygʻambar Muhammad hayotlik paytida tugʻilgan. Habashistondan qaytgach, Madinaga hijrat qilgan. Abu Huzayfa va uning asrab olingan oʻgʻli Salim Yamoma jangida shahid boʻlganlar. Ularning vafotidan soʻng Muhammad ibn Abu Huzayfa Usmon ibn Affon tomonidan tarbiyalangan.

656-yilda Muhammad ibn Abu Huzayfa Misr noibi boʻlgan, u bu lavozimga oʻtirishidan oldin Abdulloh ibn Saʼdni hokimiyatdan chetlatgan. Keyinchalik, Usmon ibn Affon uni hech bir viloyatga noib etib tayinlamagani sababli, Muhammad unga qarshi chiqqan isyonda ishtirok etgan.

 

Turkum:Misrdagi Roshidun xalifaligi noiblari
Mina Karadžić

Wilhelmina „Mina“ Karadžić-Vukomanović (1828-yil 12-iyulda tugʻilgan – 1894-yil 12-iyunda vafot etgan) – Avstriyada tugʻilgan serb millatiga mansub rassom va yozuvchi.

 Hayoti 
thumb|Dimitrije porttreti|left|201x201px
thumb|Chernogoriya|left|207x207px
Karadžić 1828-yil 12-iyulda Avstriyaning Vena shahrida Vuk Stefanović Karadžić va venalik Ana Maria Kraus olasida dunyoga kelgan. Oilada yettinchi farzand boʻlgan. Yoshligidanoq puxta taʼlim olgan, dastlab nemis tilida oʻqish va yozishni oʻrgangan, keyinchalik fransuz, italyan, serb va ingliz tillarini ham oʻzlashtirgan. U avstriyalik rassom Fridrich Schilcherdan qoʻl ostida tasviriy sanʼat boʻyicha tahsil olgan, shuningdek, Vena, Venetsiya, Drezden va Berlin shaharlaridagi turli galereyalarda oʻz bilim va mahoratini oshirgan.

 Rassomchilik 
Mina Karadžićning rassomlik ijodi ikki davrga boʻlinadi, birinchi davri klassitsizm taʼsirida, ikkinchi davri esa romantizm taʼsirida shakllangan.

 Yozuvchilik 
1850-yillarning boshlarida Karadžić serb xalq qoʻshiqlari toʻplamini nemis tiliga tarjima qilish ustida ishlagan. Ushbu toʻplam 1852-yilda Ludwig August fon Frankl tomonidan „Gusle, Serbische Nationallieder“ nomi bilan yakuniga yetkazilgan va nashr etilgan. 1854-yilda esa Karajić otasi Vuk tomonidan toʻplangan serb xalq ertaklari va maqollarining nemis tilidagi tarjimasi boʻlgan „Volksmärchen der Serben“ nichop ettirgan. Kitobga mashhur tilshunos Jacob Grimm kirish soʻzini yozgan.

1858-yilda Karadžić Belgraddagi Avliyo Michael soborida Aleksa Vukomanović bilan turmush qurgan. 1859-yilda ularning Janko Vukomanović ismli oʻgʻli dunyoga kelgan. Afsuski, bola uch oylik boʻlganida Karadžićning eri kasallik sababli vafot etgan.

Karadžić 1894-yil 12-iyunda 65 yoshida Vena shahrida vafot etgan.

 

Turkum:1828-yilda tugʻilganlar
Turkum:12-iyulda tugʻilganlar
Turkum:Avstriyada tugʻilganlar
Turkum:Venada tugʻilganlar
Turkum:1894-yilda vafot etganlar
Turkum:12-iyunda vafot etganlar
Turkum:Avstriyada vafot etganlar
Turkum:Venada vafot etganlar
Turkum:Alifbo boʻyicha yozuvchilar
Turkum:Rassomlar
Maʼruf

Maʼruf ( — hammaga taniqli, bilimli; maʼqullangan) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Maʼruf Jumayev — oʻzbekistonlik futbolchi;
 Maʼrufjon Murodullayev — oʻzbekistonlik para yengil atletikachi.

 Familiyalar 

 Maʼrufov
 Maʼrufova

 

Turkum:Oʻzbekcha erkaklar ismlari
Maʼsum

Maʼsum ( — saqlangan, daxlsiz; gunohsiz, pok) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Familiyalar 

 Maʼsumov
 Maʼsumova

 Yana qarang 

 Maʼsuma

 

Turkum:Oʻzbekcha erkaklar ismlari
Maʼsuma

Maʼsuma — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Maʼsuma Ahmedova — zardoʻz, Oʻzbekiston xalq rassomi;
 Maʼsuma Sulton begim — Moʻgʻul malikasi hamda birinchi Moʻgʻul humkdori Boburning qizi boʻlgan.

 Yana qarang 

 Maʼsum

 

Turkum:Oʻzbekcha ayollar ismlari
Mirza (ism)

Mirza (arabcha + < „amirzoda“ soʻzining qisqargan shakli) — kelib chiqishi arabcha yoki forscha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Mirza Ahmedov — sovet iqtisodchisi, davlat va siyosat arbobi;
 Mirza Azizov — sovet va oʻzbek aktyori va rejissori, Oʻzbekiston xalq artisti;
 Mirza Ibrohimov — Ozarbayjon xalq yozuvchisi, jamoat arbobi;
 Mirza Mirsagatov — urolog, Oʻzbekiston SSRda xizmat koʻrsatgan shifokorʻ
 Mirza Oxundov — ozarbayjon yozuvchisi, maʼrifatparvari va faylasuf;
 Mirzabek Bayjan — shoir;
 Mirzabek Doʻstmurodov — neyroxirurg, ortoped-travmatolog, Oʻzbekistonda xizmat koʻrsatgan fan arbobi;
 Mirzabek Nuriddinov — oʻzbekistonlik futbolchi;
 Mirzabek Xolmedov — taniqli oʻzbek estradasi hajviy aktyori, qiziqchi, soʻz ustasi va qoʻshiqchi. Oʻzbekistonda xizmat koʻrsatgan artist;
 Mirzajon Baykeyev — rus va sovet haykaltaroshi, restavrator;
 Mirzajon Islomov — davlat arbobi, Fargʻona viloyati hokimi;
 Mirzajon Tillayev — Andijonlik xonanda va sozanda;
 Mirzaxon Tnimov — qozoq tilidan rus tiliga va rus tilidan qozoq tiliga qozoq tarjimoni.

 Familiyalar 

 Mirzayev
 Mirzayeva

 

Turkum:Oʻzbekcha erkaklar ismlari
Cillian Murphy

Cillian Murphy (1976-yil 25-mayda tugʻilgan) — irlandiyalik kino va teatr aktyori. U asosan "O'tkir viqorlilar" teleserialidagi Tomas Shelbi roli va Kristofer Nolan filmlaridagi rollari bilan mashhur. Murphy oʻzining jozibali ovozi, chuqur psixologik obrazlari va ichki dramatik kuchi bilan tanilgan aktyor hisoblanadi.

 Biografiyasi 
Cillian Murphy 1976-yil 25-mayda Irlandiyaning Douglas, Cork shahrida tugʻilgan. Otasi Irlandiya Taʼlim vazirligida ishlagan, onasi esa fransuz tili oʻqituvchisi bo‘lgan. Murphy kichikligidan sanʼat va adabiyotga qiziqqan. U University College Corkda huquqshunoslikni oʻrgangan, biroq tez orada aktyorlik kasbini tanlagan.

Dastlab u musiqachi bo‘lib sahnaga chiqqan va "The Sons of Mr. Green Genes" nomli guruhda gitarachi va qo‘shiqchi bo‘lgan. Biroq uning sahnadagi ishtiyoqi teatrga olib kirdi.

 Aktyorlik faoliyati 

 Teatr 
Murphy aktyorlik faoliyatini Irlandiyada sahna sanʼatidan boshlagan. U Dublindagi Corcadorca teatri bilan ishlagan va "Disco Pigs" spektakli bilan xalqaro eʼtiborga tushgan.

 Kino 
Murphy 2000-yillarda yirik filmlarda rol o‘ynay boshladi:

 28 Days Later (2002) – rejissyor Danni Boylning zombi-trilleri.
 Batman Begins (2005) – Kristofer Nolan filmi, unda u Dr. Jonathan Crane / Scarecrow rolini ijro etdi.
 The Wind That Shakes the Barley (2006) – Irlandiya mustaqillik urushi haqidagi filmda bosh rol.
 Inception (2010) – Nolan filmi, unda Robert Fischer obrazini yaratdi.
 Dunkirk (2017) – Nolanning Ikkinchi jahon urushi haqidagi filmida askar rolida.

 Peaky Blinders 
Murphy 2013–2022 yillarda mashhur BBC seriali Peaky Blindersda asosiy qahramon — Tomas Shelbi rolini ijro etib, global mashhurlikka erishdi. Serialdagi roli uchun bir necha mukofotlarga sazovor bo‘lgan.

 Oppenheimer (2023) 
Murphy Kristofer Nolanning biografik filmi Oppenheimerda bosh rol – atom bombasi “otasi” sifatida tanilgan fizik J. Robert Oppenheimer rolini ijro etdi. Bu roli uchun u 2024-yilda Oscar mukofotida Eng yaxshi aktyor nominatsiyasini yutdi.

 Mukofotlari 

 Oscar mukofoti – Eng yaxshi erkak roli (2024, Oppenheimer)
 BAFTA – Eng yaxshi aktyor (2024)
 Golden Globe – Eng yaxshi aktyor – drama (2024)
 Irish Film & Television Awards (IFTA) – bir nechta yutuqlar

 Shaxsiy hayoti 
Murphy 2004-yilda Irlandiyalik vizual san’at ustasi Yvonne McGuinness bilan turmush qurgan. Ularning ikki nafar farzandi bor. Murphy oilasi bilan Dublinda yashaydi va shaxsiy hayotini ommaviy e’tibordan chetda tutadi. U vegetarian, ijtimoiy-siyosiy masalalarda faol emas va intervyularda kam qatnashadi.

 

 IMDb
 Britannica
 Oscars.org
 Guardian (2023), BBC (2024)

Turkum:Irlandiyalik aktyorlar
Turkum:1976-yilda tugʻilganlar
Turkum:Oscar kinomukofoti sohiblari
Bundesliga

Bundesliga (maʼnosi: Federal liga), baʼzan Fußball-Bundesliga yoki 1. Bundesliga deb ham ataladi. Bu Germaniyadagi professional futbol ligasi boʻlib, Germaniya futbol ligasi tizimining eng yuqori pogʻonasi hisoblanadi. Bundesliga 18 ta jamoadan tashkil topgan va 2. Bundesliga bilan oʻsish va tushish tizimi asosida ishlaydi. Mavsumlar avgust oyidan may oyigacha davom etadi. Oʻyinlar juma, shanba va yakshanba kunlari oʻtkaziladi, asosiy eʼtibor shanba kunlariga qaratiladi. Bundesliganing barcha klublari DFB-Pokal kubogi musobaqasida ishtirok etadi. Bundesliga gʻolibi DFL-Superkubokda qatnashish huquqini qoʻlga kiritadi.

 

 

 
DFB – Deutscher Fußball Bund (German Football Association) 

Turkum:Bundesliga
Turkum:Yevropadagi eng yuqori darajadagi futbol ligalari
Ixtiyor Karimov

Ixtiyor Karimov (Ихтиёр Каримов) – oʻzbekistonlik futbolchi. 2016—2019-yillarda „Shoʻrtan“ klubi bosh murabbiyi.
 

Turkum:Yashayotgan insonlar
Turkum:Oʻzbekiston Superligasi futbolchilari
Turkum:Oʻzbekistonlik erkak futbolchilari
Turkum:Alifbo boʻyicha sportchilar
Imomzoda Fazl ibn Muso al-Kozim

Fazl ibn Muso ibn Ja'far Eronning Fors viloyati Jahrom shahrida joylashgan shia maqbarasi, ziyoratgohi va masjid majmuasi. Majmuada Muso al-Kozim o‘g‘illaridan birining qabri joylashgan.

 Umumiy koʻrinish 
Ziyoratgoh oddiy g‘ishtli gumbazli kichik oddiy bino bo‘lib, ichida hech qanday bezak va kafel qoplamasi yo‘q. Ziyoratgoh podshoh Muhammad Saljuqning buyrug‘i bilan da qurib bitkazildi.

Yodgorlik uzoq vaqtdan beri Jahrom tumani va uning atrofidagi shaharlar ahlining e’tiborini tortgan
Taxsin Nasritdinov

thumb|260x260px|Professor Taxsin Xamidovich Nasritdinov
Taxsin Xamidovich Nasritdinov (1944–2008) — otorinolaringolog (LOR), tibbiyot fanlari doktori, professor. Samarqand davlat tibbiyot institutining (hozirgi SamDTU) otorinolaringologiya kafedrasi mudiri (1986–2008). O‘zbekiston sog‘liqni saqlash tizimi va LOR yo‘nalishining rivojlanishiga katta hissa qo‘shgan.

 Biografiyasi 
Taxsin Xamidovich 1944 yilda tug‘ilgan. 1986 yildan boshlab Samarqand davlat tibbiyot institutining otorinolaringologiya kafedrasiga rahbarlik qilgan. 2008 yilda vafot etgan.

 Ilmiy faoliyati 
Professor Nasritdinov otorinolaringologiya, ayniqsa, hiqildoq kasalliklari bo‘yicha ilmiy izlanishlar olib borgan. U o‘z faoliyati davomida 2 nafar tibbiyot fanlari doktorini va 5 nafar tibbiyot fanlari nomzodini tayyorlagan. Shuningdek, u qishloq joylardagi LOR xizmatini rivojlantirish, yosh mutaxassislar tayyorlashga alohida e'tibor qaratgan.

 Kafedra faoliyati 
1995 yilda otorinolaringologiya kafedrasi ikkiga bo‘lingan — tibbiyot fakulteti kafedrasi (mudiri professor T.X. Nasritdinov) va pediatriya fakulteti kafedrasi. 1997 yilda bu kafedralar birlashtirilib, professor Nasritdinov rahbar etib tayinlangan.

 E’tiroflar 
Professor T.X. Nasritdinovning faoliyati O‘zbekiston otorinolaringologiya maktabining shakllanishida muhim o‘rin tutadi. Uning ilmiy merosi keyingi avlod mutaxassislari uchun asos bo‘lib xizmat qilmoqda.

 

 Samarqand davlat tibbiyot universiteti — Otorinolaringologiya kafedrasi tarixi
 Samarqand davlat tibbiyot universiteti elektron kutubxonasi
Muanbar

Muanbar ( — anbar hidli, muattar, xushboʻy) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 

Turkum:Oʻzbekcha ayollar ismlari
Muattar

Muattar ( — xushboʻy, oʻtkir yoqimli hidli) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Muattar Nabiyeva — oʻzbekistonlik ogʻir atletikachi.

 

Turkum:Oʻzbekcha ayollar ismlari
Muazzam

Muazzam ( — mashhur, dongdor; buyuk, ulugʻ) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Muazzamxon Mirsaid qizi — shoira.

 

Turkum:Oʻzbekcha ayollar ismlari
Muborak (ism)

Muborak ( — xudo marhamat qilgan; xayrli; baxtli) — kelib chiqishi arabcha boʻlgan xotin-qizlar va baʼzan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Tarixiy shaxslar 

 Muborakshoh — Chigʻatoy ulusi xoni (1265—1266). Qora-Hulagu va Ergene (Orqina) xotun oʻgʻli.
 Muborak Shoh II — 1434-yillarda Dehli sultonligini boshqargan Sayyidlar sulolasining ikkinchi monarxi;

 Boshqalar 

 Muborak Abdullayeva — oʻzbek aktrisasi;
 Muborak Yoʻldoshev — teatr rassomi, Oʻzbekiston xalq rassomi;
 Muborak Yoʻldosheva — paxtakor, Sotsialistik Mehnat Qahramoni;
 Muborak Yunusxoʻjayeva — Tarix fanlari nomzodi (1964). O’zbekiston Respublikasida xizmat koʻrsatgan madaniyat xodimi;

 Familiyalar 

 Muborakov
 Muborakova

 

Turkum:Oʻzbekcha uniseks ismlar
Vera Nikolić Podrinska

Vera Nikolić Podrinska (1886-yil 8-iyunda tugʻilgan – 1972-yil 28-martda vafot etgan) – xorvatiyalik rassom va baronessa.

 Biografiyasi 
Podrinska baron Vladimir Nikolić va baronessa Gabriella Ella Franziska Maria (qizlik familyasi Scotti)ning qizi boʻlgan. Nikolić 1900-yildan boshlab xorvatiyalik rassom Oton Ivekovićdan rasm chizishni oʻrgangan, shuningdek, Parijda Andre Lhote hamda Leo Junekdan taʼlim olgan. 1917-yilda ilk shaxsiy koʻrgazmasini tashkil qilgan.

1944-yilda Podrinskaning Xorvatiya Mustaqil Davlati hukumati tomonidan Zagrebdagi Pantovčak koʻchasida joylashgan mulkida harbiy asirlar lageri tashkil etilgan. Bu lagerda amerikalik harbiy uchuvchilar asirlikda saqlangan. Ularga Nikolićning uzumzorida ishlashga, uning hovlisida tennis oʻynash, musiqa tinglash va boshqa mashgʻulotlar bilan shugʻullanishga ruxsat etilgan.

Urushdan keyin uning mulki davlat mulkiga aylantirilgan yoki hukmron Kommunistik partiyasi tomonidan sotib olingan. Keyinchalik bu yerda Yugoslaviya yetakchisi Josip Broz Tito uchun Vila Zagorje nomli qarorgoh qurilgan. 

Vera Nikolić 1957-yilda „Od Zagreba do Bangkoka“ nomli kitobini nashr ettirgan.

Nikolić 1966-yilda oʻz asarlari koʻrgazmasida ishtirok etish uchun AQShga safar qilgan va Ikkinchi jahon urushi davrida uning mulkida asirlikda boʻlgan bir necha sobiq harbiylar tomonidan kutib olingan.

 

 

 Nikolic Podrinskaya oilasining serb kelib chiqishi VIJEĆE SRPSKE NATIONALNE MANJINE BJELOVARSKO – BILOGORSKE ŽUPANIJE.

Turkum:1886-yilda tugʻilganlar
Turkum:8-iyunda tugʻilganlar
Turkum:1972-yilda vafot etganlar
Turkum:28-martda vafot etganlar
Turkum:Zagrebda vafot etganlar
Turkum:Xorvatiyada vafot etganlar
Turkum:Rassomlar
Muhabbat (ism)

Muhabbat ( — sevgi, ishq; bogʻlanish) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Muhabbat Abidova — kimyoviy texnologiya sohasidagi olim, Oʻzbekiston Fanlar akademiyasi akademigi;
 Muhabbat Hakimova — oʻzbekistonlik olim, pedagogika fanlari doktori, professor;
 Muhabbat Nuraliyeva — oʻzbekistonlik oʻqituvchi, Oʻzbekiston Respublikasi xalq oʻqituvchisi;
 Muhabbat Obidova — kimyogar olima. Oʻzbekiston Fanlar akademiyasi akademik (2000). Kimyo fanlari doktori (1974) va professori;
 Muhabbat Salayeva — oʻzbekistonlik olima, pedagogika fanlari doktori, professor;
 Muhabbat Shamayeva — oʻzbekistonlik xonanda, Oʻzbekiston xalq artisti;
 Muhabbat Sharapova — oʻzbekistonlik matematika fani oʻqituvchisi;
 Muhabbat Shayxova — oʻzbekistonlik oʻqituvchi, Oʻzbekiston Respublikasi xalq oʻqituvchisi;
 Muhabbat Yoʻldosheva — oʻzbekistonlik aktrisa, Oʻzbekiston xalq artisti;
 Muhabbat Yoʻldosheva — fantast-yozuvchi, jurnalist, ssenarist, kinotarjimon. 1989-yildan Oʻzbekiston yozuvchilar uyushmasi aʼzosi.

 

Turkum:Oʻzbekcha ayollar ismlari
Muhayyo

Muhayyo ( — tayyor, tayyorlangan) — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Muhayyo Abdusattorova — oʻzbekistonlik para akademik eshkak eshuvchisi.

 

Turkum:Oʻzbekcha ayollar ismlari
Muhib

Muhib ( — sevuvchi, doʻst tutuvchi; muxlis; xushtor) — kelib chiqishi arabcha boʻlgan erkaklar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Familiyalar 
 Muhibov
 Muhibova

 Yana qarang 
 Muhiba

 

Turkum:Oʻzbekcha erkaklar ismlari
Muhiba

Muhiba — kelib chiqishi arabcha boʻlgan xotin-qizlar ismi. Koʻp xalqlarda, jumladan, oʻzbeklarda keng tarqalgan.

 Taniqli shaxslar 

 Muhiba Xolova — oʻzbekistonlik oʻqituvchi, Oʻzbekiston Respublikasi xalq oʻqituvchisi.

 Yana qarang 
 Muhib

 

Turkum:Oʻzbekcha ayollar ismlari
IANT Qurʼon akademiyasi

IANT Qurʼon Akademiyasi (IQA) – Texas shtatidagi Richardson shahrida joylashgan, bolalar bogʻchasidan 12-sinfgacha boʻlgan islomiy xususiy maktab. U Shimoliy Texas Islom assotsiatsiyasi tarkibiga kiradi. Maktab 2002-yilda shahar va Dallas, Garland, Plano kabi qoʻshni shaharlarda yashovchi minglab amerikalik musulmonlar ehtiyojlarini qondirish maqsadida tashkil etilgan. Unda Qurʼon yodlash (Hifz), Islom ilmlari (Alim) va akademik dasturlar (bolalar bogʻchasidan 12-sinfgacha) mavjud. IQA Shimoliy Texasdagi eng qadimgi islomiy maktablardan biri boʻlib, 20 yillik tajribaga ega. 148 nafar bitiruvchi Qurʼonni toʻliq yod olgan (huffaz) boʻlsa, yuzlab talabalar „pre-alim“ diplomlarini qoʻlga kiritgan.

 Tarixi 
Doktor Yusuf Ziya Kavakchi IANT Qurʼon akademiyasining (IQA) asoschisi, oʻqituvchisi va birinchi direktori, Suffa Islom seminariyasining dekani, shuningdek, Islom tribunalining prezidenti boʻlgan. Oʻshandan buyon maktab hozirgi darajasiga yetgan.

IQA har yili 30 dan ortiq talabaga moliyaviy yordam koʻrsatadi hamda Richardson va atrofdagi shaharlar aholisi uchun stipendiya dasturini joriy etishni rejalashtirgan.

Maktab 2007-yilda, tashkil etilganidan 5 yil oʻtib, Cognia tomonidan akkreditatsiyadan oʻtgan. Bu maktab rivojidagi muhim yutuq boʻlgan.

Maktab shuningdek, Dallas okrugi kollejlari hamkorligida kollejga tayyorgarlik kurslarini ham taklif etadi, bu talabalarga oʻrta maktabni tugatgunlaricha kollej kreditlari va hatto associate darajasini olish imkonini beradi.

 IQA bugun 
IANT Qurʼon akademiyasi hozirda Cognia tomonidan akkreditatsiyalangan maktabdir. IQA Texas Charter School Athletic Association League (TCSAAL) ishtirokchisi hisoblanadi. IQA qizlar voleybol jamoasi barcha oʻyinlarida 4-0 hisobida gʻalaba qozongan.

 

 
 IANT Qurʼon Akademiyasi
 Registratsiya

Turkum:Texasdagi islomiy maktablar
Turkum:Richardsondagi oʻrta maktablar
Turkum:Richardson (Texas)
Turkum:Dallas okrugidagi xususiy maktablar
Turkum:2002-yilda asos solingan taʼlim muassasalari
Turkum:2002-yilda tashkil etilgan islomiy tashkilotlar
Salam akademiyasi

Salam Akademiyasi – Texas shtatidagi Richardson shahrida joylashgan bolalar bogʻchasidan oʻrta maktabgacha boʻlgan islomiy taʼlim muassasasi. 2003-yilda qisman vaqt dasturi sifatida tashkil etilgan boʻlib, 2008-yil kuzida toʻliq vaqtli taʼlim dasturini joriy qilgan. 2014-yil holatiga koʻra, akademiyada 315 nafar oʻquvchi taʼlim olgan, ulardan 90% Janubiy Osiyo, 5% arablar, 5% esa ispan boʻlmagan oq tanlilar, ispan va qora tanlilardan iborat. Akademiya hech qanday masjid bilan rasman bogʻliq emas"Salam Academy" (Archive). AdvanceEd. Retrieved on February 9, 2016..

 

 
 Salam Foundation

Turkum:Texasdagi islomiy maktablar
Turkum:Richardsondagi oʻrta maktablar
Turkum:Richardson (Texas)
Turkum:Dallas okrugidagi xususiy maktablar
Turkum:2003-yilda asos solingan taʼlim muassasalari
Turkum:2003-yilda tashkil etilgan islomiy tashkilotlar
Turkum:2008-yilda asos solingan taʼlim muassasalari
Turkum:2008-yilda tashkil etilgan islomiy tashkilotlar
Ilim kolleji

Ilim Kolleji (ilgari Shimoliy-Gʻarbiy mintaqa Islom kolleji nomi bilan tanilgan) 1995-yilda islomiy taʼlim berish maqsadida tashkil etilgan. Ilim kolleji – Avstraliyaning Viktoriya shtati, Dallas shahrida joylashgan, bolalar bogʻchasidan 12-sinfgacha boʻlgan aralash taʼlim turidagi xususiy islomiy maktabdir.

Yaqinda maktab Glenroydagi Box Forest Road yoʻlida joylashgan Yorolla maktabini filial sifatida sotib olgan. 2014-yilga kelib Doveton shahrida yana bir filial ochildi. Maktab notijorat tashkilot boʻlmish Millî Görüşga tegishli boʻlib, u musulmon jamoasining diniy, taʼlimiy, madaniy va ijtimoiy ehtiyojlarini qondirishga qaratilgan.

 

 
 

Turkum:Melburndagi islomiy maktablar
Turkum:Melburndagi xususiy oʻrta maktablar
Turkum:Melburndagi xususiy boshlangʻich maktablar
Turkum:1995-yilda asos solingan taʼlim muassasalari
Sayyid Saif Abbos Naqviy

Syed Saif Abbas Naqvi (مولانا سيد نقوى) – hindistonlik oʻn ikki shia arbobi. Lucknow shi’iy Markazi Chand qoʻmitasi idorasining prezidentidir.
 

Turkum:Yashayotgan insonlar
Turkum:20-asrda tugʻilganlar
Turkum:Lucknowlik olimlar
Turkum:21-asr islom olimlari
Avstraliya xalqaro akademiyasi

Avstraliya xalqaro akademiyasi – Avstraliyaning turli shaharlarida faoliyat yurituvchi islomiy taʼlim tarmogʻi. Bu mamlakatdagi birinchi musulmon kolleji boʻlib, dastlab Xolid ibn Abdulaziz al Saud sharafiga „Qirol Xolid Islom kolleji“ nomi bilan tashkil etilgan. Akademiyaning boshlangʻich maktabi 1999-yilda Saudiya Arabistoni granti hisobiga tashkil etilgan boʻlib, bu maktab olgan yagona xorijiy mablagʻdir.

Akademiyada Avstraliya milliy taʼlim dasturi va xalqaro bakalavriat das taklif etiladi. Tarmoq tarkibiga Koburgdagi boshlangʻich maktab (bogʻcha guruhidan 5-sinfgacha) va Shimoliy Koburgdagi Merlynston kampusidagi oʻrta maktab (6-sinfdan 12-sinfgacha) kiradi. 2014-yil boshida Karo Springs shahrida yangi kampus ochilgan.

Soʻnggi oʻn yil ichida akademiya Yangiy Janubiy Walesga tomon kengayib, Strathfield Southdagi (Nur al-Hudo Islom kolleji, ilgari Leigh kolleji) va Kellyvilledagi qoʻshimcha kampuslarni sotib olgan.

Akademiyaning Birlashgan Arab Amirliklarining Abu-Dabi shahrida ham kampus mavjud boʻlib, u 2013-yilda toʻliq akkreditatsiyalangan xalqaro bakalavriat (IB) muassasasiga aylangan.

Avstraliya xalqaro akademiyasi janubiy yarimsharda uchta IB dasturini ham taklif qiluvchi yagona musulmon maktabi sifatida ham tan olingan.

 

 
 

Turkum:Melburndagi xususiy boshlangʻich maktablar
Turkum:Melburndagi xususiy oʻrta maktablar
Turkum:Sidneydagi xususiy boshlangʻich maktablar
Turkum:Sidneydagi xususiy oʻrta maktablar
Turkum:Sidneydagi islomiy maktablar
Salama kolleji

Salama kolleji – Avstraliyaning Yangiy Janubiy Wales shtati, Sidney chekkasidagi Chester Hill shaharchasida joylashgan mustaqil, aralash taʼlim turidagi islomiy kunduzgi maktab (boshlangʻich va oʻrta taʼlim). Maktab shiori: Taʼlim. Iymon. Intizom.

Salama kolleji 2012-yilda bogʻcha–8-sinf darajasida oʻz faoliyatini boshlagan. Keyinchalik kengaytirilgan holda bogʻcha–12-sinfgacha taʼlim beriladigan boʻldi. Kampusda futbol maydoni, suzish havzasi, tennis kortlari va masjid mavjud. Maktabda 700 dan ortiq oʻquvchi tahsil oladi va 100 dan ziyod xodim ishlaydi. Maktab Darulfatva – Avstraliya Islom oliy kengashi va 2MFM radiostansiyasi bilan bir joyda joylashgan.

2016-yil iyun oyida maktabda oʻquvchilar soni besh baravar koʻpayishi va yangi sinf xonalari, bolalar bogʻchasi va sport majmuasi qurilishi uchun 27 million dollar ajratilgani xabar qilingan edi.

Salama kolleji Islomiy xayriya loyihalari assotsiatsiyasi (ICPA) tomonidan amalga oshirilgan loyihadir. ICPA Bankstown va Liverpul shaharlarida Al-Amana kollejini ham tashkil etgan.

 Yana qarang 

 2MFM
 Al-Amana kolleji
 Avstraliyada islom
 Avstraliyadagi islomiy tashkilotlar
 Islomiy maktablar va mazhablar

 

 
 
Turkum:Sidneydagi xususiy boshlangʻich maktablar
Turkum:2012-yilda asos solingan taʼlim muassasalari
Turkum:Sidneydagi xususiy oʻrta maktablar
Turkum:Sidneydagi islomiy maktablar